JEGYZŐKÖNYVI  KIVONAT
a képviselő-testület 2006. február 9-i nyílt üléséről

NAPIREND ELŐTT

a.)	Tájékoztató a két testületi ülés között történt fontosabb eseményekről

H A T Á R O Z A T
63/2006.(II.9.) Ökt. h.
A képviselő-testület a két testületi ülés között történt fontosabb eseményekről szóló tájékoztatót tudomásul veszi.
(A testület a határozatot 19 szavazattal, 4 ellenszavazattal, 1 tartózkodás mellett elfogadta.)

H A T Á R O Z A T
64/2006.(II.9.) Ökt. h.
A képviselő-testület Mihály András képviselő arra vonatkozó módosító javaslatát, hogy a kiküldött meghívóban szereplő 16. pontot 4. napirendként tárgyalja a testület, 7 szavazattal, 12 ellenszavazattal, 4 tartózkodás mellett elvetette.

H A T Á R O Z A T
65/2006.(II.9.) Ökt. h.
A képviselő-testület 2006. február 9-i ülésén napirendre tűzi:
Napirend előtt:
SZMSZ 21. § (6), (7) bek. alapján 1 óra időtartamban, folytatás napirend után
a.)	Tájékoztató a két testületi ülés között történt fontosabb eseményekről
b.)	Tájékoztató a Budapest Főváros Önkormányzata Közgyűlésének 2006. január 26-én megtartott üléséről
c.)	Képviselői kérdések

 	1195 Budapest, Városház tér 18-20.	

Napirend:
1/a.)	Szociális ügyekben keletkezett fellebbezések
(Ötv. alapján zárt ülésen tárgyalandó.)
1/b.)	Laukó Attila rendszeres szociális segély ügye
(Ötv. alapján zárt ülésen tárgyalandó.)
2.)	Budapest Főváros XIX. ker. Kispest Önkormányzat képviselő-testületének …/2005.(  ) rendelete a 2005. évi költségvetésről szóló 5/2005.(III.16.) rendelet módosításáról
3./a.)	2006. évi gyermekétkeztetési ármódosítás
3./b.	Budapest Főváros XIX. ker. Kispest Önkormányzat képviselő-testületének .../2005.(    ) rendelete a kerületi polgárok szociális ellátásáról szóló 15/2003.(VI.16.) rendelet módosításáról
4.)	A 2006. évi forrásmegosztásról szóló Kgy. rendelet-tervezet véleményezése
5.)	Budapest XIX. ker. Hunyadi J. u. 18. (József A. u. 57-63.) 161792 Hrsz-ú ingatlanra az ÉPIKISZ-BAU Kft. rangsorcsere kérelme
6.)	A Kispesti Családsegítő és Gyermekjóléti Szolgálat szakmai programja
7/a.)	Kispesti Munkásotthon és Művelődési Ház alapító okiratának módosítása
7/b.)	Kispesti Munkásotthon és Művelődési Ház Szervezeti és Működési Szabályzatának módosítása
8.)	Javaslat a kispesti civil szervezetek támogatására 2006. évre kiírandó „Pályázati felhívásra” és „Adatlapra”.
9.)	Beszámoló a drog-prevenciós program 2005. évi munkájáról
10.)	Közművelődési és oktatási bizottság ügyrendje
11.)	Tájékoztatás dr. Istvánfi Sándor jegyző 2005. évre kitűzött teljesítményének értékeléséről
12.)	Tájékoztató a méltányossági adóelengedésekről
13.)	Beszámoló a szociális és lakásügyi bizottság 2005. évi munkájáról
14.)	Eördögh Gábor, dr. Balogh Pál, Cserny Sándor önálló képviselői indítványa a Határ út közúti forgalmára vonatkozóan
15.)	Gombi Attila és dr. Lélfai Koppány önálló képviselői indítványa pályázat kiírására
16.)	Mihály András önálló képviselői indítványa Kispest Kerületi Városrendezési és Építési Szabályzatáról szóló 43/2000.(XI.24.) önkormányzati rendelet módosítása az 562/2005.(V.12.) Ökt. határozat végrehajtásának eredményét is figyelembe véve
17.)	Jelentés lejárt határidejű határozatok végrehajtásáról
Napirend után
Képviselői kérdések folytatása (SZMSZ 21. § (7) bek. alapján)
(A testület a határozatot 19 szavazattal, 1 ellenszavazattal, 3 tartózkodás mellett elfogadta.)

A napirend 1/a. és 1/b. pontja zárt ülés keretében került megtárgyalásra.
A NAPIREND MÁSODIK PONTJA
Budapest Főváros XIX. ker. Kispest Önkormányzat képviselő-testületének …/2005.(  ) rendelete a 2005. évi költségvetésről szóló 5/2005.(III.16.) rendelet módosításáról

3/2006. sz. R E N D E L E T 
A képviselő-testület megalkotja a Bp. Főv. XIX. ker. Kispest Önkormányzat képviselő-testületének 3/2006.(     ) sz. rendeletét a 2005. évi költségvetésről szóló 5/2005.(III.16.) rendelet módosításáról.
(A testület a rendeletet 17 szavazattal, 1 ellenszavazattal, 6 tartózkodás mellett elfogadta.)

A NAPIREND HARMADIK PONTJA
a.) 2006. évi gyermekétkeztetési ármódosítás

H A T Á R O Z A T
92/2006.(II.9.) Ökt. h.
A képviselő-testület dr. Lélfai Koppány képviselő arra vonatkozó javaslatát, hogy a gyermekétkeztetési szolgáltatók részére legfeljebb 3 %-os ármódosítást engedélyezzenek 2006. március 1-jétől, 9 szavazattal, 11 ellenszavazattal, 5 tartózkodás mellett elvetette.

H A T Á R O Z A T
93/2006.(II.9.) Ökt. h.
A képviselő-testület dr. Lélfai Koppány képviselő arra vonatkozó javaslatát, hogy kérjék fel az ÁNTSZ Kispesti Szolgálatát, hogy a gyermekétkeztetési szolgáltatóknál havi rendszerességgel szúrópróbaszerű ellenőrzéseket végezzen, mely ellenőrzés mind a mennyiségi, mind a minőségi követelmények betartására kiterjed, 9 szavazattal, 10 ellenszavazattal, 6 tartózkodás mellett elvetette.

H A T Á R O Z A T
94/2006.(II.9.) Ökt. h.
A képviselő-testület jóváhagyja a szolgáltatók által benyújtott 6 %-os gyermekétkeztetési ármódosítást 2006. március 1-jétől.
(A testület a határozatot 17 szavazattal, 6 ellenszavazattal, 3 tartózkodás mellett elfogadta.)

b.)	Budapest Főváros XIX. ker. Kispest Önkormányzat képviselő-testületének .../2005.(    ) rendelete a kerületi polgárok szociális ellátásáról szóló 15/2003.(VI.16.) rendelet módosításáról

4/2006. sz. R E N D E L E T 
A képviselő-testület megalkotja a Bp. Főv. XIX. ker. Kispest Önkormányzat képviselő-testületének 4/2006.(     ) sz. rendeletét a kerületi polgárok szociális ellátásáról szóló 15/2003.(VI.16.) rendelet módosításáról.
(A testület a rendeletet 19 szavazattal, 6 ellenszavazattal, 1 tartózkodás mellett elfogadta.)

A NAPIREND NEGYEDIK PONTJA
A 2006. évi forrásmegosztásról szóló Kgy. rendelet-tervezet véleményezése

H A T Á R O Z A T
95/2006.(II.9.) Ökt. h.
A képviselő-testület a fővárosi Önkormányzatot és a kerületi önkormányzatokat osztottan megillető bevételek 2006. évi megosztásáról szóló Főv. Kgy. rendelet tervezetét nem támogatja.
(A testület a határozatot 21 szavazattal, 1 ellenszavazattal, 1 tartózkodás mellett elfogadta.)

A NAPIREND ÖTÖDIK PONTJA
Budapest XIX. ker. Hunyadi J. u. 18. (József A. u. 57-63.) 161792 Hrsz-ú ingatlanra az ÉPIKISZ-BAU Kft. rangsorcsere kérelme

H A T Á R O Z A T
96/2006.(II.9.) Ökt. h.
A képviselő-testület dr. Lélfai Koppány képviselő arra vonatkozó javaslatát, hogy ingatlanforgalmi szakértő szakvéleményének igénybevételével állapítsák meg a visszavásárlási jog ranghely átsorolásának értékét, az így megállapított érték vállalkozó általi megfizetésétől tegye függővé a képviselő-testületi határozati javaslatban szereplő döntés meghozatalát, 7 szavazattal, 11 ellenszavazattal, 6 tartózkodás mellett elvetette.

H A T Á R O Z A T
97/2006.(II.9.) Ökt. h.
A képviselő-testület úgy dönt, hogy hozzájárul a 1191 Bp. Hunyadi J. u. 18. sz. alatti 161792 helyrajzi számú ingatlanra az OTP Bank Rt. javára történő jelzálogjog bejegyzéshez 984 000 000 Ft és 50 000 000 Ft, összesen 1 034 000 000 Ft, azaz Egymilliárd-harmincnégymillió Ft és járulékai erejéig az 1. és 2. ranghelyen, az önkormányzat visszavásárlási jogát megelőző rangsorban.
(A testület a határozatot 17 szavazattal, 6 ellenszavazattal, 1 tartózkodás mellett elfogadta.)

A NAPIREND HATODIK PONTJA
A Kispesti Családsegítő és Gyermekjóléti Szolgálat szakmai programja

H A T Á R O Z A T
98/2006.(II.9.) Ökt. h.
A képviselő-testület a Kispesti Családsegítő és Gyermekjóléti Szolgálat Családsegítő Csoportjának szakmai programját elfogadja.
(A testület a határozatot 22 szavazattal, 0 ellenszavazattal, 0 tartózkodás mellett elfogadta.)

A NAPIREND HETEDIK PONTJA
a.)	Kispesti Munkásotthon és Művelődési Ház alapító okiratának módosítása

H A T Á R O Z A T
99/2006.(II.9.) Ökt. h.
A képviselő-testület a Kispesti Munkásotthon és Művelődési Ház (1191 Budapest, Teleki u. 50.) módosított alapító okiratát az előterjesztés szerint elfogadja.
A képviselő-testület megbízza a polgármestert a módosított alapító okirat aláírásával.
Határidő:	2006. február 28.
Felelős:	Steinerné dr. Török Katalin
polgármester
(A testület a határozatot 24 szavazattal, 0 ellenszavazattal, 0 tartózkodás mellett elfogadta.)

b.)	Kispesti Munkásotthon és Művelődési Ház Szervezeti és Működési Szabályzatának módosítása

H A T Á R O Z A T
100/2006.(II.9.) Ökt. h.
A képviselő-testület a Kispesti Munkásotthon és Művelődési Ház (1191 Budapest, Teleki u. 50.) módosított Szervezeti és Működési Szabályzatát az előterjesztés szerint elfogadja.
A képviselő-testület megbízza a polgármestert a módosított Szervezeti és Működési Szabályzat aláírásával.
Határidő:	2006. február 28.
Felelős:	Steinerné dr. Török Katalin
polgármester
(A testület a határozatot 24 szavazattal, 0 ellenszavazattal, 0 tartózkodás mellett elfogadta.)

A NAPIREND NYOLCADIK PONTJA
Javaslat a kispesti civil szervezetek támogatására 2006. évre kiírandó „Pályázati felhívásra” és „Adatlapra”.

H A T Á R O Z A T
101/2006.(II.9.) Ökt. h.
A képviselő-testület elfogadja a 2006. évi Kispesti Lakossági Szervezetek Támogatására meghirdetésre kerülő Pályázati Felhívást és Adatlapot.	
(A testület a határozatot 24 szavazattal, 0 ellenszavazattal, 0 tartózkodás mellett elfogadta.)

A NAPIREND KILENCEDIK PONTJA
Beszámoló a drog-prevenciós program 2005. évi munkájáról

H A T Á R O Z A T
102/2006.(II.9.) Ökt. h.
A képviselő-testület elfogadja a KMO „Mondj nemet!” drog-prevenciós program 2005. évi munkájáról szóló beszámolóját.
(A testület a határozatot 25 szavazattal, 0 ellenszavazattal, 0 tartózkodás mellett elfogadta.)

A NAPIREND TIZEDIK PONTJA
Közművelődési és oktatási bizottság ügyrendje

H A T Á R O Z A T
103/2006.(II.9.) Ökt. h.
A képviselő-testület a XIX. ker. Kispest Önkormányzat Képviselő-testület Közművelődési és Oktatási Bizottságának módosított Ügyrendjét tudomásul veszi.
(A testület a határozatot 21 szavazattal, 0 ellenszavazattal, 1 tartózkodás mellett elfogadta.)

A NAPIREND TIZENEGYEDIK PONTJA
Tájékoztatás dr. Istvánfi Sándor jegyző 2005. évre kitűzött teljesítményének értékeléséről

H A T Á R O Z A T
104/2006.(II.9.) Ökt. h.
A képviselő-testület tudomásul veszi azt a tájékoztatást, mely szerint Steinerné dr. Török Katalin polgármester az általa dr. Istvánfi Sándor jegyző részére kitűzött 2005. évi teljesítménykövetelményeinek teljesítését kiválóra értékelte. 
(A testület a határozatot 22 szavazattal, 0 ellenszavazattal, 0 tartózkodás mellett elfogadta.)

A NAPIREND TIZENKETTEDIK PONTJA
Tájékoztató a méltányossági adóelengedésekről

H A T Á R O Z A T
105/2006.(II.9.) Ökt. h.
A képviselő-testület a 2005. II. félévi építmény-, és telekadó méltányossági adóelengedésekről szóló tájékoztatót tudomásul veszi.
(A testület a határozatot 22 szavazattal, 0 ellenszavazattal, 0 tartózkodás mellett elfogadta.)

A NAPIREND TIZENHARMADIK PONTJA 
Beszámoló a szociális és lakásügyi bizottság 2005. évi munkájáról

H A T Á R O Z A T
106/2006.(II.9.) Ökt. h.
A képviselő-testület a Szociális és Lakásügyi Bizottság 2005. évi munkájáról szóló beszámolót elfogadja.
(A testület a határozatot 20 szavazattal, 0 ellenszavazattal, 1 tartózkodás mellett elfogadta.)

A NAPIREND TIZENNEGYEDIK PONTJA
Eördögh Gábor, dr. Balogh Pál, Cserny Sándor önálló képviselői indítványa a Határ út közúti forgalmára vonatkozóan

H A T Á R O Z A T
107/2006.(II.9.) Ökt. h.
A képviselő-testület felhívja a Fővárosi Önkormányzat Főpolgármesteri Hivatalát, mint közútkezelőt, hogy a Közép-Duna-völgyi Környezetvédelmi, Természetvédelmi és Vízügyi Felügyelőség 2005. szeptember 22-én kelt KTVF: 22874-3/2005. sz. határozatát, a Budapest XIX. ker. Határ út részleges forgalomkorlátozásáról 2006. március 1-jéig hajtsa végre.
(A testület a határozatot 21 szavazattal, 0 ellenszavazattal, 0 tartózkodás mellett elfogadta.)

H A T Á R O Z A T
108/2006.(II.9.) Ökt. h.
A képviselő-testület, hivatkozással a 2005. november 22-én a Határ út környezetterhelésével kapcsolatban megtartott konzultáció emlékeztetőjében foglaltakra, felkéri a Fővárosi Önkormányzat Főpolgármesteri Hivatalát, hogy a 2001-ben a Körvasútsor krt. tervezési munkálataival összhangban az érintett területre kidolgozásra került három alternatívának megfelelő megvalósíthatósági tanulmányt haladéktalanul készítesse el.
(A testület a határozatot 21 szavazattal, 0 ellenszavazattal, 0 tartózkodás mellett elfogadta.)

H A T Á R O Z A T
109/2006.(II.9.) Ökt. h.
A képviselő-testület, hivatkozással a Közép-Duna-völgyi Környezetvédelmi, Természetvédelmi és Vízügyi Felügyelőség Határozatában foglaltakra, valamint a szakhatósági vizsgálatok eredményére - miszerint a Határ út jelenlegi forgalmi viszonyai nagymértékű környezetterhelést jelentenek, amely egészségkárosító hatású is lehet -, az ezzel kapcsolatban esetlegesen felmerülő mindennemű felelősséget áthárít a közút kezelőjére.
(A testület a határozatot 21 szavazattal, 0 ellenszavazattal, 0 tartózkodás mellett elfogadta.)

H A T Á R O Z A T
110/2006.(II.9.) Ökt. h.
A képviselő-testület felkéri a polgármestert, hogy az előző három pontban foglalt határozatról a Főpolgármesteri Hivatal főjegyzőjét – a Főpolgármester egyidejű tájékoztatása mellett – haladéktalanul szíveskedjen írásban értesíteni.
(A testület a határozatot 22 szavazattal, 0 ellenszavazattal, 0 tartózkodás mellett elfogadta.)

A NAPIREND TIZENÖTÖDIK PONTJA
Gombi Attila és dr. Lélfai Koppány önálló képviselői indítványa pályázat kiírására

H A T Á R O Z A T
111/2006.(II.9.) Ökt. h.
A képviselő-testület egyetért dr. Balogh Pál képviselő módosító javaslatával, és felkéri a közművelődési és oktatási bizottságot, hogy a rendelkezésre álló pályázati keret lehetőségein belül vizsgálja meg a kerületi fenntartású középiskola támogatását, különös tekintettel a határon túli magyar kulturális örökségre.
(A testület a határozatot 22 szavazattal, 0 ellenszavazattal, 0 tartózkodás mellett elfogadta.)

H A T Á R O Z A T
112/2006.(II.9.) Ökt. h.
A képviselő-testület az arra vonatkozó módosító javaslatot, hogy a kerületben működő középiskolák osztályai, iskolai közösségei részére pályázatot ír ki határon túli tanulmányi kirándulások támogatása címmel, és a pályázatra a 2006. évi költségvetésben 2 500 000 Ft forrást biztosít, név szerinti szavazással, 11 szavazattal, 4 ellenszavazattal, 8 tartózkodás mellett elvetette.

A NAPIREND TIZENHATODIK PONTJA
Mihály András önálló képviselői indítványa Kispest Kerületi Városrendezési és Építési Szabályzatáról szóló 43/2000.(XI.24.) önkormányzati rendelet módosítása az 562/2005.(V.12.) Ökt. határozat végrehajtásának eredményét is figyelembe véve

H A T Á R O Z A T
113/2006.(II.9.) Ökt. h.
A képviselő-testület egyetért Cserny Sándor képviselő módosító javaslatával, és felkéri a polgármesteren keresztül a jegyzőt, hogy vizsgálja felül a KVSZ 10. sz. mellékletében szereplő ellentmondásokat és tegyen javaslatot azok megszüntetésére.
Határidő:	2006. májusi testületi ülés
Felelős:	dr. Istvánfi Sándor
		jegyző
(A testület a határozatot 16 szavazattal, 0 ellenszavazattal, 3 tartózkodás mellett elfogadta.)

H A T Á R O Z A T
114/2006.(II.9.) Ökt. h.
A képviselő-testület Mihály András képviselő arra vonatkozó javaslatát, hogy a Kerületi Tervtanács a képviselői javaslatok, a lakosság jogos igényére, valamint az Európai Uniós pályázatok jogszerűségét is biztosítandó, a KVSZ és a 43/2000.(XI.24.) sz. rendeletet jogszerűen módosítja, ennek érdekében az érdemi egyeztetési eljárást megindítja, a szükséges pénzt a 2006-os költségvetésben biztosítja, 7 szavazattal, 12 ellenszavazattal, 4 tartózkodás mellett elvetette.

A NAPIREND TIZENHETEDIK PONTJA
Jelentés lejárt határidejű határozatok végrehajtásáról

H A T Á R O Z A T
115/2006.(II.9.) Ökt. h.
A képviselő-testület az 84/2005.(II.10.), 939/2005.(IX.8.), 36/2006.(I.12.), 37/2006.(I.12.), 41/2006.(I.12.) és a 49/2006.(I.12.) Ökt. számú határozatokról szóló jelentést elfogadja.
(A testület a határozatot 20 szavazattal, 0 ellenszavazattal, 1 tartózkodás mellett elfogadta.)

Napirend után

Tájékoztató a Budapest Főváros Önkormányzata Közgyűlésének 2006. január 26-án megtartott üléséről

H A T Á R O Z A T
116/2006.(II.9.) Ökt. h.
A képviselő-testület a Budapest Főváros Önkormányzata Közgyűlésének 2006. január 26-i üléséről szóló tájékoztatót tudomásul veszi.
(A testület a határozatot 19 szavazattal, 2 ellenszavazattal, 0 tartózkodás mellett elfogadta.)

kmf.

dr. Istvánfi Sándor			Steinerné dr. Török Katalin
       jegyző					polgármester